stanford-oval/wikipedia huggingface dataset:
Halo 5: Guardians
Tarina > Alkuasetelma ja hahmot

Halo 5: Guardians sijoittuu vuoteen 2558, kahdeksan kuukautta Halo 4:n viimeisen Spartan Ops -jakson jälkeen. Peli seuraa kahta eri sotilasryhmää, Master Chiefin johtamaa Blue Teamia ja Jameson Locken johtamaa Fireteam Osirista.
Blue Team on viimeinen aktiivinen Spartan-II-supersotilaista koostuva ryhmä. Master Chief liittyi siihen uudelleen Halo 5:tä edeltäneissä Halo: Escalation -sarjakuvissa. Ensimmäisen kerran joukkue esiintyi vuoden 2001 kirjassa Halo: The Fall of Reach, mutta ainoa sarjan peleissä esiintynyt hahmo on Master Chief. Frederic-104 on Master Chiefin lähin ystävä, ja vaikka hänen sotilasarvonsa on ryhmän korkein, hän luovuttaa johdon yleensä Chiefille. Linda-058 on tarkka-ampuja ja joukkueen hiljaisin jäsen. Kelly-087 tunnetaan nopeudestaan, ja hän on saavuttanut Mjolnir-haarniskassaan jopa 65 kilometrin tuntivauhdin. Kellyllä on myös nopeat refleksit, minkä vuoksi hän on erikoistunut lähitaisteluun.
Fireteam Osirisissa on uudemman sukupolven Spartan-IV-sotilaita. Joukkueen johtaja Jameson Locke esiintyi ensimmäistä kertaa Halo: The Master Chief Collectionin mukana toimitetussa Halo: Nightfall -sarjassa. Locke jäi orvoksi kuusivuotiaana muukalaisliitouma Covenantin hyökättyä hänen kotiplaneetalleen. Myöhemmin Lockesta tuli yksi parhaimmista Office of Naval Intelligencen (lyh. ONI) agenteista. Olympia Vale on esiintyi ensimmäisen kerran kirjassa Hunters in the Dark, ja on toiminut neuvottelijana UNSC:n ja Covenantin välisissä neuvotteluissa. Vale oppi Covenantin käyttämän kielen, sangheilin, kuuntelemalla nauhoitteita ja vertaamalla niitä tekoälyn käännöksiin. Holly Tanaka oli kotiplaneettansa yksi kolmesta elossa selvinneestä henkilöstä Covenantin hyökättyä sinne. Onnistuneen pelastusoperaation jälkeen Tanakaa suositeltiin Spartan-IV-ohjelmaan. Edward Buck esiintyi ensimmäistä kertaa Halo 3: ODST -pelissä, jossa hän johti ODST-sotilasryhmää. Myöhemmin kirjassa Halo: New Blood Buckista tulee Spartan-IV-sotilas, ja hän siirtyy uuteen ryhmään, Osirikseen.
Infinity on UNSC:n suurin ja kehittynein avaruuslaiva. Sen kapteeni on Thomas Lasky ja aluksen tekoäly on Roland. Muita merkittäviä henkilöitä Infinityllä ovat muun muassa komentaja Sarah Palmer ja tohtori Catherine Elizabeth Halsey, joka tunnetaan Spartan-ohjelman kehittäjänä.
Guardianit, joiden mukaan Halo 5 on saanut lisänimensä, ovat muinaisen Forerunner-rodun luomia valtavia tekoälyrakennelmia, joiden tarkoituksena on pitää huolta sijoitusplaneetastaan.
Kehitys > The Sprint

The Sprint -sarja kertoo Halo 5:n kehityksestä, ja siitä on tähän mennessä julkaistu kolme kautta. Sarjaa esitettiin alun perin yksinoikeudella Xbox Onen Halo Channel -sovelluksessa, mutta myöhemmin jaksot on ladattu myös YouTubeen. Ensimmäinen kausi julkaistiin hieman ennen moninpelibetaa joulukuussa 2014 ja se kertoi muun muassa uuden Breakout-pelimuodon kehittämisestä sekä Truth- ja Regret-karttojen suunnittelemisesta, joista molemmat pohjautuvat Halo 2:n Midship-karttaan. Kauden aikana 343 Industries kutsuu studiolleen ammattilaispelaajia peliä testaamaan voidakseen luoda Halo 5:n Arena-moninpelistä mahdollisimman kilpailullisen kokemuksen.
Toinen kausi käsittelee uuden Warzone-pelimuodon kehitystä, liikkeenkaappausta ja kampanjademon kehittämistä kesän E3-messuja varten. Kolmas kausi julkaistiin aiemmista kausista poiketen samaan aikaan sekä Halo Channelissa että YouTubessa. Kausi oli viiden jakson pituinen, joista kaksi ensimmäistä käsittelivät pelin musiikkia ja liikkeenkaappausta pelin alkukohtausta varten. Myöhemmissä jaksoissa esitellään Halo 5:n uutta Forge-karttaeditoria, jonka avulla 343 Industriesin entisistä ammattilaispelaajista koostuva ryhmä rakentaa omia Breakout-karttojaan pelin julkaisua varten. Viimeisessä jaksossa 343 Industriesin työntekijät keskustelevat pelistä hieman ennen sen virallista julkaisua.
Kehitys > Lisäsisältö

Tuottaja Josh Holmes kertoi kaiken pelin ladattavan lisäsisällön olevan ilmaista. Holmesin mukaan 343 Industries halusi välttää pelaajien jakamista kahteen ryhmään. Holmes kertoi myöhemmin, ettei studiolla ole aikeita julkaista kampanjan tarinaa laajentavaa lisäsisältöä. Yhteensä julkaisun jälkeisiä karttoja on luvattu 15. kesäkuuhun 2016 mennessä. Pelisarjan kehityksestä vastaava Frank O’Connor vahvisti pelin saavan lisäsisältöä vielä kesäkuun jälkeenkin.
Pelin päivitykset ovat sisältäneet uusien karttojen ohella REQ-kortteja, aseita edellisistä peleistä ja pelimuotoja. Esimerkiksi Forge-karttaeditori julkaistiin pelin toisessa päivityksessä, Cartographer’s Giftissä. Joitakin yhteisön Forgessa tekemiä karttoja on lisätty pelinhakuun isompien päivitysten yhteydessä.
343 Industries julkaisi vuoden 2016 Halon maailmanmestaruuskilpailujen aikana trailerin uudesta Warzone Firefight -pelimuodosta. Pelimuodossa pelaajien tarkoituksena on taistella vihollisaaltoja vastaan kahdeksan pelaajan voimin, ja lisäksi he voivat käyttää omistamiaan REQ-kortteja. Pelimuodosta järjestettiin viisipäiväinen betatesti, joka alkoi maaliskuun 14. päivä. Pelimuoto julkaistiin samaa nimeä kantavassa päivityksessä kesäkuussa 2016.
Memories of Reach -päivityksen yhteydessä uudistettiin pelin tekoälyä. Myöhemmin kampanjaan lisättiin vielä Score Attack -pelimuoto, jossa pelaajat saavat pisteitä vihollisten tappamisesta sekä ansaitsemistaan mitaleista.
| Nimi | Julkaisupäivä | Sisältö | Lähde |
| --- | --- | --- | --- |

| Battle of Shadow and Light | 18. marraskuuta 2015 | REQ-kortteja, Big Team Battle -pelimuoto, karttoja |  |
| Cartographer's Gift | 16. joulukuuta 2015 | REQ-kortteja, Forge-kenttäeditori, karttoja, uusia ohjainasetuksia |  |
| Infinity's Armory | 27. tammikuuta 2016 | REQ-kortteja, karttoja |  |
| Hammerstorm | 24. helmikuuta 2016 | REQ-kortteja, pelimuotoja, kartta |  |
| Ghosts of Meridian | 6. maaliskuuta 2016 | REQ-kortteja, karttoja, aseiden tasapainon muutoksia |  |
| Memories of Reach | 16. toukokuuta 2016 | REQ-kortteja, Infection-pelimuoto, kartta, käyttöliittymän ja tekoälyn uudistuksia |  |
| Hog Wild | 27. toukokuuta 2016 | REQ-kortteja, päivityksiä Team Arena -pelilistaan |  |
| Warzone Firefight | 29. kesäkuuta 2016 | REQ-kortteja, Warzone Firefight ja Score Attack -pelimuodot, karttoja |  |
| Anvil's Legacy | 8. syyskuuta 2016 | REQ-kortteja, Forge-kohteiden jakaminen erillisessä selaimessa, karttoja |  |
Kehitys > Musiikki

Pelin musiikin on säveltänyt japanilainen Kazuma Jinnouchi, joka on aiemmin säveltänyt musiikkia muun muassa Metal Gear Solid 4- ja Halo 4 -peleihin. Musiikki on äänitetty Lontoossa sijaitsevalla Abbey Road Studiosilla, ja sen on soittanut 96-henkinen sinfoniaorkesteri. Musiikissa on käytetty myös Jinnouchin itse ohjelmoimia elektronisia instrumentteja.
Ääniraita julkaistiin lokakuun lopussa vuonna 2015, kolme päivää itse pelin julkaisun jälkeen. Ääniraita on saatavilla CD:llä, digitaalisena ja vinyylinä. Soundtrackin rajoitettu versio sisältää tupla-CD:n, tupla-vinyylin, muualla julkaisematonta musiikkia ja lisämateriaalia äänityksistä.
| Halo 5: Guardians (Original Game Soundtrack), CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | “Halo Canticles” | 4.13 |  |  |  |  |  |  |  |
| 2. | “Light Is Green” | 3.28 |  |  |  |  |  |  |  |
| 3. | “Kamchatka” | 3.59 |  |  |  |  |  |  |  |
| 4. | “Return To The Fold” | 2.03 |  |  |  |  |  |  |  |
| 5. | “Rock And Ice” | 1.28 |  |  |  |  |  |  |  |
| 6. | “Argent Moon” | 2.28 |  |  |  |  |  |  |  |
| 7. | “Scavengers” | 3.43 |  |  |  |  |  |  |  |
| 8. | “In Absentia” | 1.33 |  |  |  |  |  |  |  |
| 9. | “Meridean Crossing” | 4.08 |  |  |  |  |  |  |  |
| 10. | “Unearthed” | 3.54 |  |  |  |  |  |  |  |
| 11. | “Unconfirmed Reports” | 2.09 |  |  |  |  |  |  |  |
| 12. | “Keeper Of Secrets” | 1.15 |  |  |  |  |  |  |  |
| 13. | “Cavalier” | 2.56 |  |  |  |  |  |  |  |
| 14. | “Crossed Paths” | 2.22 |  |  |  |  |  |  |  |
| 15. | “Untethered” | 3.46 |  |  |  |  |  |  |  |
| 16. | “Skeleton Crew” | 1.02 |  |  |  |  |  |  |  |
| 17. | “Siren Song” | 1.20 |  |  |  |  |  |  |  |
| 18. | “Enemy Of My Enemy” | 1.41 |  |  |  |  |  |  |  |
| 19. | “Honor's Song” | 2.10 |  |  |  |  |  |  |  |
| 20. | “Warrior World” | 4.44 |  |  |  |  |  |  |  |
| 21. | “Covenant Prayers” | 3.43 |  |  |  |  |  |  |  |
| 22. | “Cloud Chariot” | 2.32 |  |  |  |  |  |  |  |
| 23. | “Sentry Battle” | 4.26 |  |  |  |  |  |  |  |
| 24. | “Worldquake” | 2.50 |  |  |  |  |  |  |  |
| Halo 5: Guardians (Original Game Soundtrack), CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | “Advent” | 3.10 |  |  |  |  |  |  |  |
| 2. | “Walk Softly” | 3.38 |  |  |  |  |  |  |  |
| 3. | “Genesis” | 4.12 |  |  |  |  |  |  |  |
| 4. | “Dominion” | 3.58 |  |  |  |  |  |  |  |
| 5. | “The Trials” | 4.13 |  |  |  |  |  |  |  |
| 6. | “Sentinel Song” | 1.54 |  |  |  |  |  |  |  |
| 7. | “Crypt” | 4.40 |  |  |  |  |  |  |  |
| 8. | “End Game” | 2.08 |  |  |  |  |  |  |  |
| 9. | “Reunion” | 0.39 |  |  |  |  |  |  |  |
| 10. | “Blue Team” | 4.37 |  |  |  |  |  |  |  |
| 11. | “Jameson Locke” | 4.26 |  |  |  |  |  |  |  |
| 12. | “Osiris Suite, Act 1” | 6.40 |  |  |  |  |  |  |  |
| 13. | “Osiris Suite, Act 2” | 5.58 |  |  |  |  |  |  |  |
| 14. | “Osiris Suite, Act 3” | 6.21 |  |  |  |  |  |  |  |
| 15. | “Osiris Suite, Act 4” | 8.34 |  |  |  |  |  |  |  |
Markkinointi ja julkaisu

343 Industries julkaisi ensimmäisen teaser-trailerin Halo 5:stä vuoden 2013 E3-messuilla. Halo: The Master Chief Collectionin ostajat saivat pelin mukana viisiosaisen Halo: Nightfall -sarjan, jossa esiteltiin toinen Halo 5:n päähenkilöistä, Jameson Locke. Lockea sarjassa näyttelee Mike Colter ja sitä ovat tuottaneet muun muassa Ridley Scott ja Paul Scheuring. Nightfall julkaistiin DVD:llä ja Blu-raylla 17. maaliskuuta 2015.
Halo 5:tä markkinoitiin myös urheilutapahtumissa: sen mainos oli jalkapallojoukkue Seattle Soundersin pelipaidoissa, ja Dale Earnhardt, Jr. ja Jamie McMurray ajoivat NASCAR-kilpailussa Halo 5 -aiheisissa autoissa. Vuonna 2015 julkaistussa Mission: Impossible – Rogue Nation -elokuvassa Simon Peggin esittämä Benji Dunn pelaa Halo 5:tä kolmelta ruudulta, joka herätti huhut pelin mahdollisesta PC-versiosta.
Pelistä julkaistiin kaksi keräilyversiota, joista molemmat sisältävät Eric Nylundin Halo: The Fall of Reach -romaaniin pohjautuvan animaatiosarjan, digitaalista lisäsisältöä moninpeliin, Guardian-pienoismallin ja pelisarjan universumia laajentavia papereita. Keräilyversioista kalliimpi sisältää lisäksi patsaan Master Chiefistä ja Lockesta.
Julkaisutapahtuma esitettiin suorana YouTubessa. Tapahtumassa esitettiin ensimmäinen osa The Fall of Reach -animaatiosarjasta ja haastateltiin pelin ääninäyttelijöitä. Sydneyssä pelin ensimmäiset 15 minuuttia pelattiin yli 200 metrin korkeudessa maailman suurimmalta ilmassa olevalta valkokankaalta. Mikroblogipalvelu Twitteriin lisättiin ennen julkaisua Master Chief -emoji.
Markkinointi ja julkaisu > Hunt the Truth

Hunt the Truth on Halo 5:n markkinoinnissa käytetty pervasiivinen peli. Se kertoo journalisti ja sotakuvaaja Benjamin Giraudista, joka on aiemmin esiintynyt Halo Graphic Novel -sarjakuva-albumissa. Sarja on kerännyt yli 6,7 miljoonaa kuuntelijaa, ja se voitti myös Clio-palkinnon. Sarjasta julkaistiin kaksi kautta.
Yhteisö löysi Hunt the Truth Tumblr-sivuston maaliskuussa 2015. Sivustolla olleen ajastimen kuluttua loppuun näkyviin tuli traileri, jolla Master Chiefin kypärää ammuttiin tarkkuuskiväärillä. Seuraavana päivänä sivustolle ilmestyi kuunnelmasarjan ensimmäinen jakso, Primer. Jaksossa Keegan-Michael Keyn ääninäyttelemä Benjamin Giraud lupaa kertoa likaisen totuuden Master Chiefistä.
The Walking Dead -televisiosarjan viidennen kauden mainoskatkojen aikana Halo 5:stä julkaistiin kaksi uutta traileria molempien päähenkilöiden näkökulmista. Ensimmäisellä trailerilla Jameson Locke syyttää Master Chiefiä ympärillään vallitsevasta tuhosta, toisella Master Chief kertoo aseellaan uhaten Locken tehtävän olevan lopussa ja oman tehtävänsä vasta alussa.
Huhtikuussa sarjan kuuntelijoiden oli mahdollista saada lyhyt äänirooli sarjan jaksosta lähettämällä 15-20 sekunnin äänipätkiä Hunt the Truth -sivustolle. Kilpailusta ilmoittettiin YouTuben suurimpien Halo-aiheisten kanavien kautta. Valitut äänitteet esitettiin kuudennen jakson alussa. Myöhemmin samassa kuussa Microsoft ja 343 Industries levittivät salaperäisiä kuvia eri mediakanavien kautta. Yhteisön koottua palat yhteen niistä paljastui Halo 5:n kansikuva. Myös Hunt the Signal -kilpailu alkoi huhtikuussa. Kilpailussa neljän hengen joukkueet ratkoivat erilaisia tehtäviä, jotka suoritettuaan heille avautui kuvia liittyen Halon universumiin ja Hunt the Truth -kampanjaan.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 84,21%
Metacritic: 84/100
Arvostelupisteet
Julkaisu: Pisteet
Digital Spy: 
Electronic Gaming Monthly: 9,0/10
Game Informer: 8,75/10
Gamereactor: 8/10
GameSpot: 8,0/10
GamesRadar: 
GameTrailers: 9,0
IGN: 9,0/10
NZGamer: 8,9/10
Pelaaja: 8/10
Time: 3,5/5
Halo 5: Guardians sai kriitikoilta myönteisen vastaanoton. Arvostelumenestystä mittaavalla Metacritic-sivustolla 101 arvostelun painotettu keskiarvo on 84 ja Game Rankingsin valitsemien 67 arvostelun keskiarvo on 84,21%. Halo 5 myi ensimmäisellä viikollaan 400 miljoonan dollarin arvosta, ja siitä tuli Microsoftin mukaan nopeiten myynyt Xbox One -yksinoikeuspeli. Frank O’Connor kertoi pelin myyneen viisi miljoonaa kappaletta ensimmäisen kolmen kuukautensa aikana.
Pelaajan Paavo Niskalan mielestä peli tuntui loppuun asti ajatellulta ja hiotulta, mutta lopullinen huipennus jäi puuttumaan. Hän kehui karttasuunnittelua ja piti Halo 5:tä hyvänä pohjana tuleville peleille. Gamereactorin Jori Virtanen sanoi Halon muistuttavan entistä enemmän muita pelejä ja tarinan olleen kliseinen. Warzone oli hänen mielestään yksi koko pelisarjan parhaista pelimuodoista. Domen Kalle Laakso kehui arvostelussaan audiovisuaalista puolta ja tarinaa. Hän piti spartalaiskykyjä onnistuneena muutoksena.
IGN:n Brian Albert kehui pelin taistelua ja kirjoitti pelin moninpelin olevan sarjan paras vuosiin, kun taas GameSpotin arvostelija Mike Mahardy kehui moninpeliä koko sarjan parhaaksi. Uusi Warzone-pelitila keräsi erityisesti kiitosta Mahardylta, jonka mielestä pelimuoto on ammuntapelilajityypin parhaimpia uusia ideoita aikoihin. Myös EGM:n arvostelija Jeff Landa piti Warzonea hauskana ja jännittävänä. Game Informerin Matt Miller ei yhtynyt Warzonen saamiin kehuihin, vaan piti Requisition-järjestelmän satunnaisuutta ongelmallisena.
Halo 5:n kampanja sai ristiriitaisemman vastaanoton. IGN:n Albert piti pelin monipuolisista ympäristöistä ja yhteistyömoninpelistä, mutta kaipasi parempaa tekoälyä tietokoneen ohjastamille joukkuetovereille. Destructoidin Chris Carter kritisoi pelin tarinaa ja teknisiä ongelmia. Joukkueiden tekoäly ei kerännyt kehuja Carteriltakaan. Time-lehden Matt Peckhamin mielestä tarinan käännekohta oli pettymys. Hän kutsui pelin antagonistia laiskasti suunnitelluksi. Digital Spyn Ian Dransfield ei pitänyt Osiriksen huomattavasti suuremmasta ruutuajasta ja kirjoitti pelin toistavan itseään. Hänen mielestään moninpeli pelastaa Halo 5:n täydelliseltä epäonnistumiselta, mutta ei suositellut sitä pelkästään kampanjasta kiinnostuneille. EGM:n Landa piti pelin sotilasryhmiä mielenkiintoisena hahmojen sekoituksena.
Kilpapelaaminen

343 Industries ja Microsoft julkistivat elokuussa 2015 Gamescom-messuilla Halon maailmanmestaruuskilpailut, joiden palkintopotti oli julkaisuhetkellä miljoona Yhdysvaltain dollaria. Palkintosumma nousi lopulta yhteensä 2,5 miljoonaan dollariin REQ-pakkauksista saatujen myyntitulojen avustamana. Ensimmäinen neljän joukkueen näytösturnaus pelistä järjestettiin samoilla messuilla. Karsintaturnaukset maailmanmestaruuskisoja varten alkoivat saman vuoden joulukuussa.
Vuoden 2016 X Games -kisojen yhteydessä järjestettiin Halo-turnaus, johon kutsuttiin kuusi joukkuetta Pohjois-Amerikasta ja kaksi joukkuetta Euroopasta. ESPN lähetti turnauksen suorana verkkosivuillaan, minkä lisäksi se esitettiin myös Twitchin ja MLG TV:n kautta. Turnauksen voitti yhdysvaltalainen Evil Geniuses ja toiseksi sijoittui Counter Logic Gaming.
Karsintaturnausten jälkeen maailmanmestaruuskilpailuihin selviytyi 16 parasta joukkuetta, kahdeksan joukkuetta Pohjois-Amerikasta, neljä Euroopasta, kaksi Australiasta ja Uudesta-Seelannista, yksi Aasiasta ja yksi Latinalaisesta Amerikasta. Maailmanmestaruuskilpailut järjestettiin Kaliforniassa, Hollywoodissa. Counter Logic Gaming voitti loppuottelun 4-0 Team Allegiancea vastaan ja hävisi turnauksessa vain kolme peliä. Ainoa kahdeksan parhaan joukkoon sijoittunut Pohjois-Amerikan ulkopuolinen joukkue oli eurooppalainen Epsilon eSports.
343 Industries tiedotti huhtikuussa 2016 järjestävänsä kaksi ammattilaissarjaa. Pohjois-Amerikan sarjaan osallistuu kahdeksan joukkuetta ja Euroopan sarjaan kuusi. Sen ohella amatööreille järjestetään oma avoin sarjansa, jonka kärkijoukkueilla on mahdollisuus nousta ammattilaissarjaan kauden päätteeksi. Halo 5:n aseisiin julkaistiin ammattilaisjoukkueiden logoilla varustettuja maalipintoja, joista ensimmäiset tulivat saataville Warzone Firefight -päivityksen yhteydessä kesäkuussa 2016. Osa maalipinnoista saatavista mikromaksutuloista menee suoraan joukkueille.
Euroopan ammattilaissarjan ensimmäisen kauden voitti FAB eSports, joka tunnettiin aiemmin 4UX eSports -nimellä. Joukkue voitti mestaruuden häviämättä yhtäkään ottelusarjaa kauden aikana. Pohjois-Amerikan sarjan voitti peliä maailmanmestaruuskisoista lähtien hallinnut Counter Logic Gaming, häviten lopputurnauksessa vain kaksi peliä, joista molemmat tulivat viimeiseksi sijoittuneelle Cloud9:lle. CLG voitti lopputurnausta edeltäneen kauden aikana pelaamastaan kymmenestä ottelusta yhdeksän.
Ääninäyttelijät

| 0 | 1 | 2 |
| --- | --- | --- |
|  Steve Downes  | … |  Master Chief   |
|  Ike Amadi  | … |  Jameson Locke   |
|  Jen Taylor  | … |  Cortana / Catherine Halsey   |
|  Laura Bailey  | … |  Olympia Vale   |
|  Nathan Fillion  | … |  Edward Buck   |
|  Michelle Lukes  | … |  Kelly-087   |
|  Brittany Uomoleale  | … |  Linda-058   |
|  Travis Willingham  | … |  Frederic-104 / Jul 'Mdama   |
|  Jennifer Hale  | … |  Sarah Palmer   |
|  Keith David  | … |  Arbiter   |
|  Cynthia Kaye McWilliams  | … |  Holly Tanaka   |
|  Darren O'Hare  | … |  Thomas Lasky   |
|  Brian T. Delaney  | … |  Roland   |
|  Dan Donohue  | … |  Warden Eternal   |
|  Melanie Minichino  | … |  031 Exuberant Witness   |
|  Steve Blum  | … |  Moninpelin joukkueenjohtaja   |
|  Jeff Steizer  | … |  Moninpelin kuuluttaja   |
Aiheesta muualla

Halo Waypoint pelisarjan virallinen sivusto (englanniksi)
Hunt the Truth -kuunnelmasarjan sivusto (englanniksi)
Halopedia (englanniksi)
Vasemmassa alakulmassa on pelaajan liiketunnistin, vasemmassa yläkulmassa kranaattien lukumäärä, keskellä ylhäällä energiakilpi ja oikeassa yläkulmassa pelaajan kantamat aseet.
Truth-kartta.
TACV

Cabo Verde Airlines:n Boeing 737 MAX 8
Cabo Verde Airlines (IATA: VR, ICAO: TCV, kutsukoodi: CABO VERDE) on Kap Verden kansallinen lentoyhtiö, joka perustettiin 1958. TACV on lyhenne sanoista "Transportes Aéreos de Cabo Verde".
Laivasto

Cabo Verde Airlinesin laivasto koostui seuraavasti toukokuussa 2019. Keski-ikä 26 vuotta.
1 kpl Boeing 757-200
Aiheesta muualla

Cabo Verde Airlines (Arkistoitu – Internet Archive)
2. helmikuuta

2. helmikuuta on gregoriaanisen kalenterin mukaan vuoden 33. päivä. Vuodesta on jäljellä 332 päivää (karkausvuonna 333).
Nimipäivät

suomalainen kalenteri: Jemina, Lumi, Aamu
suomenruotsalainen kalenteri: Disa
pohjoissaamenkielinen kalenteri: Njáveš
vanhemmissa kalentereissa: Aira
Tapahtumia

962 – Paavi Johannes XII kruunasi Otto I Suuren Pyhän saksalais-roomalaisen keisarikunnan keisariksi. Edellinen keisari oli kuollut lähes 40 vuotta aiemmin.
1119 – Calixtus II valittiin paaviksi.
1653 – Nieuw Amsterdam (myöhemmin New York) sai kaupunkioikeudet.
1709 – Alexander Selkirk pelastettiin autiolta saarelta. Hänen tarinansa kerrotaan olleen esikuvana Daniel Defoen kuuluisalle romaanille Robinson Crusoe.
1790 – Yhdysvaltain korkein oikeus kokoontui ensimmäisen kerran.
1812 – Venäjän keisarikunta perusti turkiskauppaa käyneen siirtokunnan Fort Rossiin, Kalifornian rannikolle.
1848 – Guadalupe Hidalgon rauhansopimus päätti Meksikon–Yhdysvaltain sodan.
1870 – Aleksis Kiven Seitsemän veljestä julkaistiin ensimmäistä kertaa.
1878 – Turkin sota: Kreikka julisti sodan Turkille.
1880 – Ensimmäinen sähköllä toiminut katuvalo otettiin käyttöön Wabashissa Indianassa.
1887 – Punxsutawneyssa Pennsylvaniassa vietettiin ensimmäistä ”Murmelin päivää” (Groundhog Day). Uskomuksen mukaan murmelin varjosta voidaan ennustaa talven päättyminen.
1920 – Neuvosto-Venäjä tunnusti Viron kanssa solmitulla Tarton rauhansopimuksella Viron itsenäisyyden.
1922 – ”Läskikapina” alkoi Kuolajärven ja Savukosken välisellä seudulla.
1933 – Adolf Hitler hajotti Saksan parlamentin. Seuranneissa vaaleissa kansallissosialistinen puolue sai 44 prosenttia äänistä.
1939 – Unkari liittyi Antikomintern-liittoon. Neuvostoliitto katkaisi välittömästi diplomaattisuhteensa Unkariin huolimatta siitä, että Unkari vakuutti toimenpiteensä suuntautuneen Kominternia eikä Neuvostoliittoa vastaan.
1942 – Toinen maailmansota: japanilaiset joukot valtasivat Filippiinien pääkaupungin Manilan.
1943 – Toinen maailmansota: Stalingradin taistelu päättyi, kun Saksan 6. armeija antautui.
1962 – Ensimmäistä kertaa 400 vuoteen Neptunus ja Pluto olivat samassa linjassa Maahan nähden.
1982 – Syyrian hallituksen joukot surmasivat Syyrian Hamassa tuhansia ihmisiä hyökätessään islamilaista muslimiveljeskuntaa vastaan.
1989 – Afganistanin sisällissota: viimeinen neuvostojoukkojen aseistettu saattue lähti Kabulista, mikä päätti yhdeksän vuotta kestäneen sotilasmiehityksen.
1990 – Apartheid: Etelä-Afrikan presidentti Frederik de Klerk salli Afrikan kansalliskongressin toiminnan ja lupasi vapauttaa Nelson Mandelan.
1998 – Cebu Pacific Airin DC-9-32 törmäsi vuoreen Cagayan de Oron lähellä Filippiineillä, 104 ihmistä sai surmansa.
2002 – Alankomaiden prinssi Willem-Alexander ja Máxima Zorreguieta Cerruti avioituivat.
2006 – Matkustajalautta M/S al-Salam Boccaccio 98 upposi Punaisellamerellä. Aluksella oli turman sattuessa noin 1 400 matkustajaa.
2007 – Ensimmäinen laivaus Vuosaaren satamasta, M/S Nora lastasi Azipod-ruoriohjauspotkureita.
2018 – SAK järjesti Helsingissä työttömyysturvan aktiivimallia vastustaneen mielenosoituksen ja monia aloja koskeneen lakon.